05/05/2020 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 24 de abril do 2020 da Xefatura Territorial da Coruña. Información pública. Instalación de distribución eléctrica no concello de Vimianzo (expediente: IN407A 2016/1237-1).

Acordo do 24 de abril do 2020 da Xefatura Territorial da Coruña, polo que se somete a información pública a solicitude de autorización administrativa previa, de construción e declaración de utilidade pública, en concreto, dunha instalación de distribución eléctrica no concello de Vimianzo (expediente: IN407A 2016/1237-1). Expediente: IN407A 2016/1237-1. Solicitante: UFD Distribución Electricidad, S. A. Denominación: anexo 1 ao recuamento do CT. Cereixo. Concello: Vimianzo. Características técnicas: LMTS. a 15 kV de 27 m., condutor tipo RHZ1-2OL 12/20 kV 3x(1x240) mm 2 Al, coa orixe no paso A/S proxectado no apoio núm.: 42-2 existente da liña DVM-805 (liña Allo) e remate no CTC. proxectado. Novo CTC. “Cereixo” prefabricado cunha potencia de 250 kVA, unha relación de transformación de 20.000/400-230 V e configuración 2L+1P (1 en reserva). Lexislación de aplicación: Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). Lei 40/2015, do 1 de outubro, do réxime xurídico do sector público (BOE núm.236, do 2 de outubro de 2015). Lei 24/2013, do 26 de decembro, do sector eléctrico (BOE núm.310, do 27 de decembro de 2013). Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 27 de decembro de 2000). Resolución do 19 de febreiro de 2014, pola que se aproba o procedemento de autorización administrativa de construción, de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Lei do 16 de decembro de 1954, sobre expropiación forzosa (BOE núm.351, do 17 de decembro de 1954). Decreto do 26 de abril de 1957 polo que se aproba o regulamento da Lei de expropiación forzosa (BOE núm.160, do 20 de xuño de 1957). A relación concreta e individualizada dos bens e dereitos afectados que se considera de necesaria expropiación figura no anexo que se xunta con este acordo. A declaración de utilidade pública, segundo o artigo 56 da Lei 24/2013, do sector eléctrico, levará implícita, en todo caso, a necesidade de ocupación dos bens ou de adquisición dos dereitos afectados e implicará a urxente ocupación, para os efectos do artigo 52 da Lei de expropiación forzosa. Todas aquelas persoas ou entidades que se consideren afectadas poderán examinar o expediente e presentar alegacións no Servizo de Enerxía e Minas da Xefatura Territorial de Economía, Emprego e Industria, sita na rúa Vicente Ferrer, núm.2, 2º andar, 15071 A Coruña, no prazo de vinte días a partir do día seguinte ao da derradeira publicación deste acordo. De acordo co establecido na Disposición adicional terceira do Real decreto 463/2020, polo que se declara o estado de alarma para a xestión de crise sanitaria ocasionada polo COVID-19, suspéndense os termos e se interrompen os prazos para a tramitación dos procedementos das entidades do sector público. O cómputo dos prazos reiniciarase no momento en que perda vixencia o presente acordo ou, no seu caso, as súas prórrogas. Así mesmo, para dar cumprimento ao disposto no artigo 44 da Lei 39/2015, do 1 de outubro, cando as persoas propietarias ou titulares de dereitos sobre predios afectados sexan descoñecidos, se ignore o lugar de notificación ou ben, intentada esta, non se puidese practicar, a notificación farase por medio dun anuncio publicado no Boletín Oficial del Estado. A Coruña, 24 de abril do 2020 Isidoro Martínez Arca Xefe territorial da Coruña Expediente: IN407A 2016/1237-1. Solicitante: UFD Distribución Electricidad, S. A. Denominación: anexo 1 ao recuamento do CT. Cereixo. Concello: Vimianzo. Número de predio: 1. Paraxe: O bosque-referencia catastral: polígono 023/parcela 46. Cultivo: monte alto. Propietario: José Santos Tajes. Afección de solo en pleno dominio: Apoio núm.: 42-2 (Paso A/S) centro de transformación: Caseta+acceso. M 2: 59,0. Afección de solo por servidume de paso de enerxía eléctrica: Metros lineais soterrados: 9,0. M 2 soterrados: 14,0.